## Pravilnik o adresiranju i numeriranju u javnim telekomunikacijama i plaćanju naknade

### NN 177/2003 (7.11.2003.), Pravilnik o adresiranju i numeriranju u javnim telekomunikacijama i plaćanju naknade

# MINISTARSTVO POMORSTVA, PROMETA I VEZA

2581

Na
temelju članka 66. stavka 8. Zakona o telekomunikacijama (»Narodne novine«,
broj 122/03. i 158/03.) ministar pomorstva, prometa i veza donosi

## PRAVILNIK

### O ADRESIRANJU I NUMERIRANJU U JAVNIM TELEKOMUNIKACIJAMA I PLAĆANJU NAKNADE

I.
OPĆE ODREDBE

SadrŽaj
Pravilnika

Članak
1.

Ovim se
Pravilnikom propisuju način i postupak dodjele ad­re­sa i brojeva, oduzimanja
dodijeljenih adresa i brojeva te prije­nosa prava na uporabu adresa i brojeva,
izgled i sadržaj obrasca zahtjeva za primarnu dodjelu adresa i brojeva te
obrasca zahtjeva za davanje suglasnosti na prijenos prava na uporabu adresa i
brojeva, rokovi rješavanja zahtjeva za primarnu dodjelu adresa i brojeva i
zahtjeva za davanje suglasnosti na prijenos prava na uporabu adresa i brojeva,
te način plaćanja i visina naknade za uporabu adresa i brojeva u javnim
telekomunikacijama.

Pojmovi
i znaČenja

Članak
2.

U
smislu ovoga Pravilnika pojedini pojmovi imaju sljedeće značenje:

1*.
adresa:* ukupnost svih elemenata adresiranja koji se upotrebljavaju za određivanje
odredišta telekomunikacijske veze,

2.*blok brojeva:* neprekinuti dio brojevnog prostora određen prvim i zadnjim
brojem,

3. *brojevi:*
nizovi znamenaka koji služe za adresiranje u telekomunikacijskim mrežama,

4. *davatelj
usluga:* pravna ili fizička osoba koja pruža javne telekomunikacijske usluge
na tržištu koristeći se telekomunikacij­skom mrežom,

5. *dodjela brojeva i adresa:* prenošenje prava
na uporabu brojeva i adresa, bez prijenosa vlasništva nad brojevima i adresama,

6. *elementi adresiranja:* znakovi, slova,
znamenke i signali za ciljani odabir odredišta telekomunikacijskih veza,

7. *europski telefonski brojevni prostor (ETNS):*
brojevi koji započinju kôdom 3883,

8. *kôd:* zbroj svih elemenata adresiranja za
ciljani odabir telekomunikacijske veze, koji svojim dijelom ili u cjelini ima
odre­đeno značenje,

9. *korisnik:* pravna ili fizička osoba kojoj su
adrese, odnosno brojevi dodijeljeni putem primarne dodjele,

10. *krajnji korisnik:* pravna ili fizička osoba
koja se koristi javnim telekomunikacijskim uslugama ili ih zahtijeva,

11. *nezemljopisni broj:* broj iz Plana
numeriranja u kojem, za razliku od zemljopisnog broja, ni jedna znamenka nema
zemljopisno značenje (npr. brojevi u pokretnim telekomunikacijskim mrežama,
brojevi usluga s niskom vrijednosti ili brojevi visokovrijednih usluga),

12. *odabir operatora:* usluga koja korisnicima
omogućava da odabirom davatelja javnih telekomunikacijskih usluga, koji
posreduje u ostvarivanju telekomunikacijske veze, ostvaruju unaprijed odabrane
vrste telekomunikacijskih veza u nepokretnoj telekomunikacijskoj mreži. Odabir
može biti unaprijed programiran ili se može ostvariti biranjem predbroja ili
primjenom kojeg drugog postupka za takvo preusmjeravanje,

13. *operator:* pravna osoba koja na temelju
propisa i/ili ugovora raspolaže javnom telekomunikacijskom mrežom ili
dijelovima povezanim s tom mrežom,

14. *Plan
adresiranja:* ukupnost svih mogućih kombinacija elemenata adresiranja koji
se upotrebljavaju za jedinstvenu identifikaciju osoba, računalnih procesa,
strojeva, uređaja ili teleko­mu­nikacijske opreme što je uključena u postupak
ostvarivanja telekomunikacijske veze,

15. *Plan
numeriranja:* ukupnost svih mogućih kombinacija elemenata adresiranja uz
pomoć znamenaka u svrhu jedinstvene identifikacije osoba, računalnih procesa,
strojeva, uređaja ili telekomunikacijske opreme što je uključena u postupak
ostvarivanja telekomunikacijske veze,

16. *pretplatnik:*pravna ili fizička osoba koja je sklopila ugovor s davateljem javnih
telekomunikacijskih usluga u svrhu korištenja tim uslugama,

17. *primarna
dodjela:* postupak dodjele adresa i brojeva kojim Hrvatska agencija za
telekomunikacije dodjeljuje adrese, odnosno blokove brojeva operatorima ili
davateljima usluga,

18. *sekundarna
dodjela:* postupak dodjele adresa i brojeva kojim operatori i davatelji
usluga dodjeljuju adrese, brojeve ili blokove brojeva, koje im je Hrvatska
agencija za telekomunikacije dodijelila primarnom dodjelom, drugim operatorima,
davateljima usluga ili krajnjim korisnicima,

19. *usluga
s niskom vrijednosti:* telekomunikacijska usluga koju operatori javnih
telekomunikacijskih mreža pružaju davateljima javnih telekomunikacijskih usluga
ili krajnjim korisnicima u svrhu prijenosa govora, zvuka, podataka, dokumenata,
slika i drugog terminalnom opremom koja je priključena na telekomunikacijsku
mrežu operatora, uz cijenu poziva usporedivu s cijenom nacionalnog poziva (npr.
usluga jedinstvenog pristupnog broja (62), usluga pristupa Internetu na
nacionalnoj razini (76, 77), usluga besplatnog poziva (800) i dr.),

20. *visokovrijedna usluga:* telekomunikacijska
usluga koju operatori javnih telekomunikacijskih mreža pružaju davateljima
javnih telekomunikacijskih usluga u svrhu prijenosa govora, zvuka, podataka,
dokumenata, slika i drugog terminalnom opremom koja je priključena na
telekomunikacijsku mrežu operatora, uz cijenu poziva koja je veća od cijene
nacionalnog poziva (npr. usluge s dodanom vrijednosti (60), usluga glasovanja
telefonom (61) i dr.),

21. *zemljopisni broj:* broj iz Plana
numeriranja u kojem neke od znamenaka imaju zemljopisno značenje koje se
upotrebljava za usmjeravanje broja na točno određenu fizičku lokaciju, na kojoj
se nalazi završna točka telekomunikacijske mreže na koju je priključen
pretplatnik kojemu je taj broj dodijeljen.

Jedinstveni
europski broj za hitne sluŽbe

Članak
3.

(1) U
Republici Hrvatskoj za pristup hitnim službama (policija, vatrogasci, hitna
medicinska pomoć i dr.) namijenjen je jedinstveni europski broj za hitne službe
112.

(2)
Usporedno s jedinstvenim europskim brojem za hitne službe, pristup hitnim službama
nastavit će se ostvarivati putem postojećih pozivnih brojeva za hitne službe
(92, 93, 94, 985, 987, 9155).

Uspostavljanje
meĐunarodnih poziva

Članak
4.

U
Republici Hrvatskoj je prigodom uspostavljanja među­na­rodnih poziva prema
telekomunikacijskim mrežama potrebno prvo birati međunarodni predbroj »00«.

Članak
5.

Hrvatska
agencija za telekomunikacije (u daljnjem tekstu: Agencija) može svojom odlukom
urediti poseban način uspostav­ljanja poziva između pograničnih područja
Republike Hrvatske i susjednih država, pri čemu mora osigurati da svi krajnji
korisnici javnih telekomunikacijskih usluga na tim područjima budu pret­hodno u
potpunosti obaviješteni o takvu načinu uspostavljanja poziva.

Članak
6.

(1)
Uvjeti za pristup nezemljopisnim brojevima u Republici Hrvatskoj iz drugih
europskih država utvrđuju se ugovorima koje međusobno sklapaju operatori i
davatelji usluga.

(2)
Agencija će osigurati da krajnji korisnici iz drugih europskih država mogu
pristupati nezemljopisnim brojevima u Repub­lici Hrvatskoj, kad je to tehnički
i gospodarski ostvarivo, osim u slučaju da je pozvani pretplatnik zbog tržišnih
razloga ograničio pristup pozivateljima iz određenih zemljopisnih područja.

Članak
7.

Agencija
će osigurati da svi operatori javnih telekomunikacijskih mreža omoguće
uspostavljanje svih poziva prema europskom telefonskom brojevnom prostoru
(ETNS), ne zadirući u pra­vo operatora javne telekomunikacijske mreže na
nadoknadu tro­škova prijenosa poziva kroz vlastitu telekomunikacijsku mre­žu.

II.
NAČIN I POSTUPAK DODJELE ADRESA I BROJEVA

NaČin
dodjele adresa i brojeva

Članak
8.

(1)
Dodjela adresa i brojeva može biti primarna ili sekundarna.

(2)
Pravo podnošenja zahtjeva za primarnu dodjelu adresa i brojeva, uključujući
zemljopisne brojeve, brojeve pojedinih tele­ko­munikacijskih usluga i
nacionalnih odredišnih kôdova te adrese nacionalnih i međunarodnih
signalizacijskih točaka, imaju operatori i davatelji usluga.

(3) Primarnom dodjelom Agencija dodjeljuje brojeve u
blokovima od 1.000, 10.000, 100.000 i 1.000.000 brojeva za javne govorne
usluge, usluge s niskom vrijednosti i visokovrijedne usluge u nepokretnoj
telekomunikacijskoj mreži. Brojeve koji se upotrebljavaju za numeriranje usluga
s niskom vrijednosti i visokovrijednih usluga moguće je dodjeljivati i u
blokovima od 10 ili 100 brojeva, na temelju pisanog zahtjeva operatora ili
davatelja usluga, ako se takvom dodjelom potiče razvoj telekomunikacijskog tržišta
i uporaba telekomunikacijskih usluga.

(4) Primarnom dodjelom Agencija pojedinačno
dodjeljuje pristupne kôdove operatorima i davateljima usluga u pokretnim
telekomunikacijskim mrežama, uključujući virtualne pokretne mre­žne operatore,
pri čemu istodobno dodjeljuje i cijeli raspon pretplatničkih brojeva koji
slijede iza tako dodijeljenog pristupnog kôda.

(5) Primarnom dodjelom Agencija dodjeljuje kôdove
zatvorenih korisničkih skupina u blokovima od 100 kôdova.

(6) Sve ostale adrese i brojeve, koji nisu obuhvaćeni
stavcima 3., 4. i 5. ovoga članka, Agencija dodjeljuje pojedinačno primarnom
dodjelom.

(7)
Adrese i brojeve, koje je Agencija dodijelila primarnom dodjelom u skladu s
odredbama ovoga članka, operatori i davatelji usluga mogu dalje dodjeljivati
sekundarnom dodjelom kraj­njim korisnicima te drugim operatorima i davateljima
usluga.

(8)
Iznimno od odredbe iz stavka 7. ovoga članka, kôdove koji označavaju operatore (odabir
operatora) i davatelje usluga nije moguće dalje dodjeljivati drugim operatorima
i davateljima usluga.

Zahtjev
za dodjelu adresa i brojeva

Članak
9.

(1)
Zahtjev za primarnu dodjelu adresa i brojeva podnosi se Agenciji na propisanom
obrascu u pisanom obliku, a Agencija može, ovisno o raspoloživim tehničkim mogućnostima,
zaprimati zahtjev i elektroničkim putem.

(2) Obrazac zahtjeva iz stavka 1. ovoga članka tiskan
je u Prilogu 1. ovoga Pravilnika, koji čini njegov sastavni dio, te mora sadržavati
sljedeće podatke:

1. naziv i adresu podnositelja zahtjeva,

2. vrstu telekomunikacijske usluge za obavljanje koje
se zahtijeva dodjela adresa, odnosno brojeva,

3. dokaz o pravu obavljanja telekomunikacijske usluge
iz točke 2. ovoga stavka,

4. dokaz o nedostatnosti adresa, odnosno brojeva koji
su ranije dodijeljeni podnositelju zahtjeva,

5. tražene adrese, odnosno brojeve ili blokove
brojeva.

(3) Agencija može, u slučaju potrebe, od podnositelja
zahtje­va iz stavka 1. ovoga članka zatražiti i dodatne podatke koje je
ocijenila važnima u postupku rješavanja tog zahtjeva.

RjeŠavanje
zahtjeva za dodjelu adresa i brojeva

Članak
10.

(1)
Zahtjev za dodjelu adresa, odnosno brojeva, koji sadrža­va sve podatke u smislu
odredaba iz članka 9. ovoga Pravilnika, Agencija će riješiti u roku od 30 dana
od dana zaprimanja tog zahtjeva.

(2) Zahtjevi iz stavka 1. ovoga članka rješavaju se
prema redoslijedu njihova zaprimanja u Agenciji.

(3) Agencija će usvojiti zahtjev iz stavka 1. ovoga članka
i donijeti odluku o primarnoj dodjeli adresa, odnosno brojeva ako su ispunjena
oba uvjeta iz članka 66. stavka 4. Zakona o telekomunikacijama:

1. ako su adrese, odnosno brojevi Planom adresiranja
ili Planom numeriranja namijenjeni u svrhe navedene u podnesenom zahtjevu,

2. ako su adrese, odnosno brojevi raspoloživi.

(4) Odluka iz stavka 3. ovoga članka osobito mora
sadržavati sljedeće podatke:

1. o korisniku dodijeljenih adresa, odnosno brojeva,

2. o dodijeljenim adresama, odnosno brojevima,

3. o uvjetima uporabe dodijeljenih adresa, odnosno
brojeva.

(5) Agencija može, u objedinjenom postupku rješavanja
više istovrsnih zahtjeva za dodjelu adresa, odnosno brojeva jednog podnositelja
zahtjeva iz stavka 1. ovoga članka, donijeti jednu odluku o primarnoj dodjeli
adresa, odnosno brojeva, koja sadrži sve dodijeljene adrese, odnosno brojeve.

(6)
Agencija će rješenjem odbaciti zahtjev za dodjelu adresa, odnosno brojeva ako
utvrdi da taj zahtjev ne sadržava sve podatke propisane člankom 9. stavkom 2.
ovoga Pravilnika, ili ako podnositelj zahtjeva nije u primjereno određenom
roku, u skladu sa zahtjevom Agencije, dostavio dodatne podatke iz članka 9.
stavka 3. ovoga Pravilnika.

(7)
Agencija će rješenjem odbiti zahtjev za dodjelu adresa, odnosno brojeva, u
skladu s člankom 66. stavkom 5. Zakona o telekomunikacijama, ako utvrdi:

1. da
dodjela adresa, odnosno brojeva, za koje je podnesen zahtjev, nije u skladu s
Planom adresiranja ili Planom numeriranja,

2. da
je podnositelj zahtjeva iz stavka 1. ovoga članka namjerno postupao suprotno
propisima o dodjeli adresa, odnosno brojeva,

3. da
podnositelj zahtjeva iz stavka 1. ovoga članka, i nakon primitka opomene, nije
u određenom roku platio propisanu naknadu za uporabu adresa, odnosno brojeva.

Uvjeti
uporabe adresa i brojeva

Članak
11.

Operatori
i davatelji usluga, kojima su primarnom dodjelom dodijeljene adrese, odnosno
brojevi, moraju se, u skladu s člankom 67. Zakona o telekomunikacijama, pridržavati
sljedećih uvjeta uporabe:

1.
dodijeljene adrese i brojeve mogu upotrebljavati za obav­ljanje telekomunikacijskih
usluga samo na području Republike Hrvatske,

2.
dodijeljene adrese i brojeve mogu upotrebljavati isključivo u svrhe navedene u
zahtjevu za dodjelu adresa, odnosno brojeva,

3.
dodijeljene adrese i brojeve moraju upotrebljavati u skladu s Planom
adresiranja i Planom numeriranja,

4. s
uporabom dodijeljenih adresa i brojeva moraju započeti u roku od šest mjeseci
od dana primitka odluke o dodjeli tih adresa i brojeva,

5.
moraju voditi popis adresa i brojeva koji su im dodijeljeni primarnom dodjelom,

6.
moraju voditi popis adresa i brojeva koji su u uporabi (sekundarna dodjela), te
ga dostaviti Agenciji na njezin zahtjev,

7. ne
smiju ni na koji način trgovati s dodijeljenim adresama i brojevima.

III.
ODUZIMANJE DODIJELJENIH ADRESA I BROJEVA

Članak
12.

(1)
Agencija može donijeti odluku o potpunom ili djelo­mičnom oduzimanju
dodijeljenih adresa, odnosno brojeva ako utvrdi da je ispunjen bilo koji od
sljedećih uvjeta:

1. da
uporaba dodijeljenih adresa, odnosno brojeva nije u skladu s Planom adresiranja
ili Planom numeriranja,

2. da
operator ili davatelj usluga, kojemu su dodijeljene adrese, odnosno brojevi,
nije započeo s uporabom tih adresa, odnosno brojeva u roku od šest mjeseci od
dana primitka odluke o dodjeli adresa, odnosno brojeva,

3. da
operator ili davatelj usluga, kojemu su dodijeljene adrese, odnosno brojevi, ne
postupa u skladu s uvjetima uporabe iz odluke o dodjeli tih adresa, odnosno
brojeva,

4. da i
nakon primitka opomene nije u određenom roku plaćena propisana naknada za
uporabu adresa, odnosno brojeva,

5. da
je isteklo vrijeme na koje je dana koncesija koncesionaru telekomunikacijskih
usluga, kojemu su dodijeljene adrese, odnosno brojevi, a ta koncesija nije
obnovljena u skladu s odredbama Zakona o telekomunikacijama, ili mu je
koncesija oduzeta, ili je prestala zbog razloga utvrđenih tim Zakonom,

6. da
je operator ili davatelj usluga, kojemu su dodijeljene adrese, odnosno brojevi,
prestao postojati, a njegov pravni sljednik nije Agenciji podnio zahtjev za
dodjelu tih adresa, odnosno brojeva u skladu s odredbama Zakona o
telekomunikacijama i ovoga Pravilnika,

7. da
je uporaba dodijeljenih adresa, odnosno brojeva u suprotnosti s interesima
Republike Hrvatske,

8. da
se operator ili davatelj usluga, kojemu su dodijeljene adrese, odnosno brojevi,
pisanim putem odrekao uporabe dodijeljenih adresa i brojeva,

9. da
su nužne znatnije izmjene Plana adresiranja ili Plana numeriranja, zbog povećanih
potreba za adresama, odnosno brojevima, međunarodnog usklađivanja raspona
adresa i brojeva, ili zbog uklanjanja zaprjeka ravnopravnom i otvorenom tržišnom
natjecanju, a nakon prethodno pribavljenog mišljenja operatora ili davatelja
usluga na koje se odnose te izmjene.

(2) U
slučaju oduzimanja dodijeljenih adresa, odnosno brojeva zbog razloga navedenih
u stavku 1. točki 9. ovoga članka, Agencija će oduzete adrese, odnosno brojeve
istodobno zamijeniti drugim adresama, odnosno brojevima, a operatori, davatelji
usluga i krajnji korisnici nemaju pravo na nadoknadu troškova.

(3)
Odluka iz stavka 1. ovoga članka mora sadržavati primjereni rok u kojem je
operator ili davatelj usluga obvezan prestati s uporabom adresa, odnosno
brojeva koji su mu tom odlukom oduzeti.

IV.
PRIJENOS PRAVA NA UPORABU ADRESA I BROJEVA

Članak
13.

(1)
Operator ili davatelj usluga, kojemu su primarnom dodjelom dodijeljene adrese,
odnosno brojevi u skladu s odredbama Zakona o telekomunikacijama i ovoga
Pravilnika, može prenijeti pravo na uporabu tih adresa, odnosno brojeva na drugog
operatora ili davatelja usluga, uz prethodno pribavljenu suglasnost Agencije.

(2) Zahtjev za davanje suglasnosti na prijenos prava
na uporabu adresa, odnosno brojeva zajednički podnose Agenciji u pisanom obliku
oba operatora ili davatelja usluga iz stavka 1. ovoga članka.

(3) Obrazac zahtjeva iz stavka 2. ovoga članka tiskan
je u Prilogu 2. ovoga Pravilnika, koji čini njegov sastavni dio, te mora sadržavati
sljedeće podatke:

1. naziv i adresu podnositelja zahtjeva koji prenosi
pravo na uporabu adresa, odnosno brojeva,

2. naziv i adresu podnositelja zahtjeva na kojeg se
prenosi pravo na uporabu adresa, odnosno brojeva,

3. vrstu telekomunikacijske usluge za obavljanje koje
se zahtijeva prijenos prava na uporabu adresa, odnosno brojeva,

4.
dokaz o pravu obavljanja telekomunikacijske usluge za podnositelja zahtjeva iz
točke 2. ovoga stavka,

5.
adrese, odnosno brojeve ili blokove brojeva za koje se zahtijeva prijenos prava
na uporabu.

(4)
Agencija će dati suglasnost iz stavka 1. ovoga članka i donijeti novu odluku o
primarnoj dodjeli adresa, odnosno brojeva u roku od 30 dana od dana zaprimanja
zahtjeva iz stavka 2. ovoga članka, ako operator ili davatelj usluga, na kojega
se namjerava prenijeti pravo na uporabu adresa, odnosno brojeva, ispunjava sve
uvjete za primarnu dodjelu i uporabu tih adresa, odnosno brojeva, propisane
odredbama Zakona o telekomunikacijama i ovoga Pravilnika.

(5)
Prijenos prava na uporabu adresa, odnosno brojeva koji se upotrebljavaju za
obavljanje javnih telekomunikacijskih usluga za koje je potrebno pribaviti
koncesiju na temelju Zakona o telekomunikacijama, dopušten je samo uz uvjet
istodobnog prijenosa koncesije u skladu s odredbama Zakona o
telekomunikacijama.

V.
NAKNADA ZA UPORABU ADRESA I BROJEVA

NaČin
plaĆanja naknade

Članak
14.

(1) Za
svaku raspoloživu adresu, odnosno broj, koji je dodijeljen operatoru ili
davatelju usluga primarnom dodjelom, plaća se godišnja naknada u korist
Agencije, na temelju računa koji izdaje Agencija.

(2) Visina godišnje naknade za uporabu adresa,
odnosno brojeva određuje se ovisno o vrsti javnih telekomunikacijskih usluga za
koje se upotrebljavaju adrese, odnosno brojevi.

(3) Godišnju naknadu za prvu godinu uporabe adresa,
odnosno brojeva korisnik je obvezan platiti unaprijed za dvanaest mjeseci,
uključujući i mjesec u kojem su adrese, odnosno brojevi dodijeljeni, i to
najkasnije u roku od 30 dana od dana dostave odluke o dodjeli adresa, odnosno
brojeva.

(4) Godišnju naknadu za svaku daljnju godinu uporabe
adresa, odnosno brojeva korisnik je obvezan platiti najkasnije u roku od 30
dana od dana isteka razdoblja za koje je naknada plaćena.

(5) Ako se naknada za uporabu adresa, odnosno brojeva
ne plati u rokovima iz stavka 3. i 4. ovoga članka, Agencija će korisniku
dostaviti pisanu opomenu, uz obračunate zakonske zatezne kamate.

(6) Ako se utvrdi da naknada za uporabu adresa,
odnosno brojeva nije plaćena ni u roku od 30 dana od dana primitka opomene iz
stavka 5. ovoga članka, Agencija će, u skladu s člankom 12. stavkom 1. točkom
4. ovoga Pravilnika, donijeti odluku o potpunom oduzimanju dodijeljenih adresa,
odnosno brojeva, izdati korisniku račun za nepodmireno dugovanje, uz obračunate
zakonske zatezne kamate, te poduzeti druge mjere u skladu sa Zakonom o
telekomunikacijama.

(7) Naknade uplaćene prema odredbama ovoga Pravilnika
ne vraćaju se.

Naknada
za uporabu brojeva za javne govorne usluge u nepokretnoj telekomunikacijskoj
mreŽi i za usluge s niskom vrijednosti

Članak
15.

(1)
Naknada za jedan dodijeljeni broj iz raspona brojeva namijenjenih za javne
govorne usluge u nepokretnoj telekomunikacijskoj mreži, kao i za jedan
dodijeljeni broj za usluge s niskom vrijednosti iznosi 2,00 kune.

(2)
Naknada za dodijeljeni blok brojeva iz raspona brojeva namijenjenih za javne
govorne usluge u nepokretnoj telekomunikacijskoj mreži i za usluge s niskom
vrijednosti jednaka je zbroju naknada za sve pojedinačne dodijeljene brojeve
koji se nalaze u tom bloku brojeva.

Naknada
za uporabu brojeva za visokovrijedne usluge

Članak
16.

(1)
Naknada za jedan dodijeljeni šesteroznamenkasti pretpla­tnički broj iz raspona
brojeva namijenjenih za visokovrijedne usluge iznosi 20,00 kuna.

(2)
Naknada za jedan dodijeljeni četveroznamenkasti pret­platnički broj iz raspona
brojeva namijenjenih za visokovrijedne usluge iznosi 200,00 kuna.

(3)
Naknada za dodijeljeni blok brojeva iz raspona brojeva namijenjenih za
visokovrijedne usluge jednaka je zbroju naknada za sve pojedinačne dodijeljene
brojeve koji se nalaze u tom bloku brojeva.

Naknada
za uporabu pozivnih brojeva posebnih sluŽbi i usluga

Članak
17.

(1)
Naknada za dodijeljeni peteroznamenkasti kôd za službu davanja obavijesti
(informacija) iznosi 2.000,00 kuna.

(2)
Naknada za dodijeljeni četveroznamenkasti kôd za odabir operatora iznosi
20.000,00 kuna.

Naknada
za uporabu adresa (kôdova)

Članak
18.

(1)
Naknada za jedan dodijeljeni kôd zatvorene korisničke sku­pine iznosi 20,00
kuna.

(2) Naknada za dodijeljeni blok kôdova zatvorenih
korisničkih skupina jednaka je zbroju naknada za sve pojedinačne dodijeljene
kôdove koji se nalaze u tom bloku kôdova.

(3) Naknada za jedan dodijeljeni pristupni kôd za
javne telekomunikacijske usluge u pokretnoj telekomunikacijskoj mreži iznosi
3.500.000,00 kuna.

(4) Naknada za jedan dodijeljeni kôd nacionalne
signalizacijske točke iznosi 1.000,00 kuna.

(5) Naknada za jedan dodijeljeni kôd međunarodne
signalizacijske točke iznosi 1.000,00 kuna.

(6) Naknada za jedan dodijeljeni identifikacijski kôd
podat­kovne mreže iznosi 1.000,00 kuna.

(7)
Naknada za jedan dodijeljeni kôd pokretne telekomunikacijske mreže iznosi
1.000,00 kuna.

VI.
OBAVJEŠĆIVANJE I VOĐENJE POPISA

Obveze
obavjeŠĆivanja i objavljivanja

Članak
19.

(1) U
slučaju promjene pretplatničkog broja operatori i davatelji usluga moraju, u
pisanom obliku, o toj promjeni obavijestiti pretplatnika čiji se broj mijenja,
i to najmanje 60 dana prije izvršene promjene, ako je pretplatnik pravna osoba,
odnosno najmanje 30 dana prije izvršene promjene, ako je pretplatnik fizička
osoba.

(2) U
slučaju promjene pretplatničkog broja operatori i davatelji usluga moraju o toj
promjeni obavješćivati pozivatelje do­tadaš­njeg pretplatničkog broja najmanje
tri mjeseca od dana izvr­šene promjene.

(3)
Namjeru izmjene Plana adresiranja ili Plana numeriranja Agencija mora objaviti,
na prikladan način, najmanje 60 dana pri­je dana objavljivanja te izmjene.

(4)
Plan adresiranja i Plan numeriranja, kao i njihove izmje­ne, objavljuju se u
»Narodnim novinama«, a mogu se objaviti i na Internetu te na drugi prikladan način.

VoĐenje
popisa adresa i brojeva

Članak
20.

(1)
Agencija vodi popis adresa i brojeva s pripadajućim statusom, redovito obnavlja
taj popis te ga objavljuje na prikladan način.

(2)
Status adrese ili broja, koji Agencija vodi u popisu, može imati sljedeće
vrijednosti:

1.
slobodan – adresa ili broj je slobodan za dodjelu,

2.
dodijeljen – adresa ili broj je dodijeljen u postupku primarne dodjele,

3.
prenesen – adresa ili broj je dodijeljen jednom operatoru ili davatelju usluga,
a upotrebljava ga drugi operator ili davatelj usluga,

4. u
mirovanju – adresa ili broj je izvan uporabe u razdoblju kraćem od godine dana,
a nakon isteka razdoblja mirovanja u trajanju od godine dana, adresa ili broj
postaje slobodan.

VII.
PRIJELAZNE I ZAVRŠNE ODREDBE

Plan
adresiranja i Plan numeriranja

Članak
21.

(1)
Agencija će izraditi Plan adresiranja i Plan numeriranja u skladu s odredbama
Zakona o telekomunikacijama i ovoga Pravil­nika, te ih dostaviti na prethodnu
suglasnost ministarstvu nad­ležnom za telekomunikacije u roku od 30 dana od
dana stupanja na snagu ovoga Pravilnika.

(2) Nakon dobivanja suglasnosti iz stavka 1. ovoga članka
Agencija će objaviti Plan adresiranja i Plan numeriranja u skladu s člankom 19.
stavkom 4. ovoga Pravilnika.

(3) Danom objave Plan adresiranja i Plan numeriranja
iz stav­ka 1. ovoga članka prestaju važiti Plan adresiranja i Plan numeriranja,
kao i sve njihove izmjene, koje su izrađene i objavljene u skladu s Pravilnikom
o numeriranju i adresiranju u javnim telekomunikacijama i plaćanju naknade
(»Narodne novine«, broj 85/01.).

UsklaĐivanje
s odredbama Pravilnika

Članak
22.

(1)
Postupci dodjele i oduzimanja adresa i brojeva, započeti do dana stupanja na
snagu ovoga Pravilnika, dovršit će se prema odredbama propisa koji su važili do
dana stupanja na snagu ovoga Pravilnika, a prema odredbama ovoga Pravilnika
samo u slučaju ako je to povoljnije za stranku u postupku.

(2) Rješenja
o dodjeli adresa, odnosno brojeva, izdana prema propisima koji su važili do
dana stupanja na snagu ovoga Pravil­nika, vrijede do isteka razdoblja za koje
je plaćena propisana naknada za uporabu adresa, odnosno brojeva, nakon čega će
Agencija po službenoj dužnosti zamijeniti ta rješenja novim odlu­kama o dodjeli
adresa, odnosno brojeva i izdati novi račun za plaćanje propisane naknade, u
skladu s odredbama Zakona o telekomunikacijama i ovoga Pravilnika.

(3)
Iznimno od odredbe iz stavka 2. ovoga članka, rješenja o dodjeli brojeva za
javne telekomunikacijske usluge u pokretnoj telekomunikacijskoj mreži, izdana
prema propisima koji su važili do dana stupanja na snagu ovoga Pravilnika, Agencija
će, u roku od 30 dana od dana stupanja na snagu ovoga Pravilnika, po službenoj
dužnosti zamijeniti odlukom o dodjeli pristupnog kôda i izdati račun za plaćanje
propisane naknade, umanjen za iznos naknade za uporabu tih brojeva, koja je plaćena
za odnosno razdoblje prema propisima koji su važili do dana stupanja na snagu
ovoga Pravilnika.

(4)
Operatori i davatelji usluga moraju uskladiti uporabu dodijeljenih adresa i
brojeva s odredbama ovoga Pravilnika najkasnije do 1. siječnja 2004.

Propis
kojI prestaje vaŽiti

Članak
23.

Stupanjem
na snagu ovoga Pravilnika prestaje važiti Pravilnik o numeriranju i adresiranju
u javnim telekomunikacijama i plaćanju naknade (»Narodne novine«, broj 85/01.).

Stupanje
na snagu Pravilnika

Članak
24.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-01/03-02/61

Urbroj:
530-01-03-1

Zagreb,
31. listopada 2003.

Ministar
**Roland Žuvanić, dipl. ing**., v. r.

![](dodatni/375935.gif)
![](dodatni/375936.gif)

Pravilnik, NN 177/2003-2581